Beurtkrag Donderdagaand terug(Argieffoto: Unsplash) Fase 2-beurtkrag sal Donderdagaand weer van 17:00 tot 22:00 in werking gestel word om aan die spitstyd-aanvraag na krag te voldoen. Dit nadat ŉ opwekkingseenheid by die Lethabo-kragsentrale Woensdagaand vir herstelwerk van die netwerk ontkoppel is. ŉ Opwekkingseenheid by onderskeidelik Kusile en Tutuka kon minstens weer in diens gestel word, terwyl nog ŉ eenheid by onderskeidelik Matimba en Tutuka na verwagting later vandag weer aan die gang sal kom. In hierdie stadium is 2 379 MW weens beplande instandhoudingswerk nie beskikbaar nie, terwyl onvoorsiene herstelwerk beteken dat nog 15 365 MW nie vir gebruik beskikbaar is nie. Eskom sê die begin van winter het reeds tot ŉ verhoogde vraag na krag gelei en dit gaan geruime tyd tot kapasiteitsbeperkinge lei. Dit gaan veral broekskeur gaan om die ligte soggens en saans tydens spitstye aan te hou. Die kragvoorsiener sê dit gaan ongelukkig noodgedwonge tot verdere beurtkrag lei.